Οφηλία (όνομα)

Οφηλία είναι ελληνικό γυναικείο κύριο όνομα (βαφτιστικό όνομα).

Ετυμολογία του ονόματος
Το όνομα φαίνεται ότι δημιουργήθηκε ως Ofelia το 15ο αιώνα από τον Ναπολιτάνο ποιητή Τζάκοπο Σαννατσάρο (Jacopo Sannazaro, 1457–1530) για το χαρακτήρα του ποιητικού του έργου Αρκαδία (Arcadia, 1480–1504), πιθανότατα από την αρχαιοελληνική λέξη ὄφελος, ως θηλυκός τύπος του αρχαιοελληνικού ονόματος Ὀφέλας. (Βλ. τον θαλασσοπόρο Οφέλα.) Έτσι, κατά το Online Etymology Dictionary  το Οφηλία προέρχεται από το ὄφελος «βοήθεια, πλεονέκτημα, όφελος», από την πρωτοϊνδοευρωπαϊκή ρίζα *obhel- «βοηθώ, ωφελώ». (Σύμφωνα με το Λεξικό της Ελληνικής Γλώσσας του Γ. Μπαμπινιώτη, στην ίδια λεξικολογική οικογένεια ανήκει και η λέξη ὀ-φείλω, αν η σύνδεση με το μυκηναϊκό o-pe-ro «χρέος, έλλειμμα» είναι έγκυρη.) Επομένως το όνομα θα σήμαινε «αυτή που βοηθά». Το όνομα είναι γνωστό από τον Άμλετ του Σαίξπηρ (μάλιστα πολλές φορές η δημιουργία του αποδίδεται στον Άγγλο Βάρδο). Παρά το τραγικό τέλος της σαιξπηρικής Οφηλίας, το όνομα αγαπήθηκε και είναι σε χρήση από τον 19ο αιώνα.

Ονομαστική εορτή
Στις 3 Φεβρουαρίου, ημέρα μνήμης για την Καθολική Εκκλησία της Δανέζας μάρτυρος αγίας Οφηλίας.

Το όνομα Οφηλία σε άλλες γλώσσες
αγγλικά: Ophelia
βουλγαρικά: Офелия
γαλλικά: Ophélie (Οφελί)
γερμανικά: Ophelia
ιαπωνικά: オフィーリア (Οφῑ́ρια)
ισπανικά: Ofelia (Οφέλια)
ιταλικά: Ofelia (Οφέλια)
καταλανικά: Ofèlia
ουγγρικά: Ofélia
πολωνέζικα: Ofelia (Οφέλια)
πορτογαλικά: Ofélia (Οφέλια)
ρουμανικά: Ofelia
ρωσικά: Офелия (Όφελι)
σουηδικά: Ofelia
σλοβένικα: Ofelija

Παραπομπές

Εξωτερικοί σύνδεσμοι

Γυναικεία ελληνικά ονόματα
Νεότερα ονόματα
Ονόματα ιταλικής προέλευσης
Ονόματα αγγλικής προέλευσης
Ονόματα από τη λογοτεχνία
Αρχαία ελληνικά ονόματα